OzLabs/hebrew-wiki-articles huggingface dataset:
מגדל הנערה (איסטנבול)

מגדל הנערה (בטורקית: Kız Kulesi, מכונה לעיתים גם מגדל לאנדרוס) הוא מגדל השוכן על אי קטנטן בפתח הדרומי של הבוספורוס, כ-200 מטרים משכונת אוסקודר שבאיסטנבול.

== היסטוריה ==
אחרי הניצחון האתונאי בקרב קיזיקוס, הגנרל אלקיביאדס בנה תחנת מכס לספינות העוברות בבוספורוס, על סלע קטן מצפון לאוסקודר. לצורך השליטה על תנועת הספינות, נמתחה שרשרת ברזל מהמגדל אל הצד האירופי של הבוספורוס. בשנת 1110, הקיסר הביזנטי אלכסיוס הראשון בנה באותו המקום מגדל העשוי עץ ומוקף בחומת אבן, כחלק ממערך הגנה על קונסטנטינופול, שכלל הקמת מגדל נוסף, באזור ארמון טופקאפי של היום. במהלך תקופת כיבוש קונסטנטינופול, שהה במקום חיל מצב ביזנטי בפיקודו של גבריאל טרוויזנו מוונציה. לאחר ניצחון העות'מאנים וכיבוש העיר, המגדל שימש כמגדל שמירה ותצפית. המגדל נקרא גם "מגדל לאנדרוס", משום שהמיתוס על הרו ולאנדרוס התרחש בדרדנלים.

המגדל נהרס ברעידת האדמה של 1509 ואז נבנה מחדש בתקופת הסולטן סלים הראשון. משום שהמים הסובבים את האי עליו נמצא המגדל רדודים מאוד, הוסב המגדל לשמש כמגדלור. חלקו הפנימי של המגדל היה עשוי עץ, ואכן בשנת 1721, נשרף המגדל משום שהשמן ששימש להדלקת הפנס במגדלור טפטף על חלקי העץ בהשפעת רוח חזקה. לאחר השריפה, המגדל עבר שיפוץ בהתאם לתוכנית של האדריכל הראשי של איסטנבול, דאמאט איברהים פאשה - המגדלור נבנה מחדש מאבן, ונוספה לו כיפת עופרת. המגדל עבר שיפוץ נוסף בשנת 1731. כשהאימפריה העות'מאנית החלה להיחלש, שב המגדל לשמש כמגדל שמירה, על מנת להגן על העיר.

בין השנים 1830–1831, המגדל שימש כקרנטינה, במטרה לעצור את מגפת הכולרה שתקפה את איסטנבול. בשנים 1832–1833, תחת שלטון הסולטן מהמוט השני, נערך שיפוץ גדול, ובו עוצב בסגנון המשלב בארוק עם אלמנטים עות'מאניים, וכיפת המגדל שופצה.

בשנת 1943, הוצבו סלעים סביב המגדל כדי למנוע את החלקתו לעבר הים. בשנת 1959 הועבר המגדל לשימוש חיל הים הטורקי, ושימש כתחנת רדאר.

המגדל שופץ בשנת 1998 לכבוד הסרט העולם אינו מספיק של ג'יימס בונד. תומכות ברזל הוצבו סביב המגדל לאחר רעידת האדמה של 1999. המגדל פתח את שעריו לציבור בפעם הראשונה בשנת 2000, וכיום יש בו בית קפה.

== פולקלור ==
=== אגדת הנחש ===
לפי אגדה טורקית פופולרית, לסולטן אחד הייתה בת אשר אהב מאוד. יום אחד, בביקור אצל אורקל, עלתה נבואה לפיה הבת תוכש בידי נחש ארסי ביום הולדתה ה-18. הסולטן שחשש לשלום בתו, בנה את המגדל על האי המבודד מהיבשה כדי שתהיה מוגנת מפני נחשים. ביום הולדתה ה-18, הסולטן בא לבקר את בתו במגדל, הביא לה סלסילת פירות אקזוטיים כמתנת יום הולדת, ושמח שהצליח למנוע את התגשמות הנבואה. אבל, כאשר פתחה הבת את הסל, יצא ממנו נחש שהתחבא בין הפירות והכיש אותה למוות כפי שחזתה האורקל. לכן נקרא המגדל "מגדל הנערה".

== המגדל כיום ==
סירות פרטיות מפעילות קווים יומיים מרחבי איסטנבול אל המגדל. בבסיס המגדל שוכנת מסעדה, ובחלקו העליון בית קפה. המגדל הופיע בצד האחורי של שטר 10 לירה טורקית בשנים 1966–1981.
שטר 10 לירה טורקית, עליו הופיע המגדל

==קישורים חיצוניים==

* 

קטגוריה:איסטנבול: מבנים
קטגוריה:קונסטנטינופול
עידן כרמלי

עידן כרמלי הוא יוטיובר ושחקן ישראלי. ערוץ היוטיוב שלו פעיל מנובמבר 2010. באוקטובר 2017 השתתף בטקס חלוקת כפתורי הכסף של יוטיוב.

==סרטונים==
* "סיגל ברנר" - סדרת סרטונים של מתיחות טלפוניות בו הוא מתחזה לאשה בשם סיגל ברנר ומותח בעיקר מוקדים טלפוניים של מקומות עבודה.
* "האחרון ש..." - סדרת סרטונים בהם מאתגר כרמלי חברים לנצח באתגר ולהיות האחרון שנכשל.
* "בעיניים מכוסות" - סדרה בת 2 עונות בהם הושיב זוג זרים בעיניים מכוסות ושאל אותם שאלות התאמה אחד על השני.
* ולוגים - ולוגים המצולמים בעיקר במקומות אליהם טס לטייל עם חבריו.
* ניסויים חברתיים - סדרת סרטונים בהם הוא עושה ניסויים ומצפה לראות כיצד יגיבו האנשים.
* אתגרים - סרטונים בהם כרמלי מאתגר את עצמו או את חבריו לבצע משימות.
* מתיחות - סרטונים בהם הוא מותח את חבריו ואף זרים ברחוב.
* "חובה או 10 ביצים לפרצוף" - סדרת סרטונים עם משימות מאתגרות ואפשרות לוותר ולקבל 10 ביצים לפרצוף.
* פרודיות - סרטונים בהם כרמלי עושה פרודיות לשירים.

===ביקורת===

במאי 2019 עורר כרמלי סערה, לאחר שהעלה לערוץ סרטון שתיעד תחרות מז'אנר "האחרון ש..." שבו המטרה הייתה לשבת תחת השמש ולהימנע משתיית מים במשך שעות רבות, ולאחר מכן ביקש מהמשתתפים להיכנס לרכב סגור בלי מזגן, כשהחום בחוץ עמד על 42 מעלות צלזיוס.<ref></ref><ref></ref> הפרס לאחרון שישתה מים היה 1,000 ש"ח. בעקבות הסערה הסיר כרמלי את הסרטון מהערוץ שלו.

עידן כרמלי זכה במקום השלישי בתחרות הפרטית ״היפגבר״ (ayafe gever) לשנת-׳2020׳ או בכינויה המוכר יותר -(ipegever).

התחרות מוכרת בעיקר בעולם הנערים. 

רוב האנשים לא מכירים את התחרות, אך התחרות פועלת כבר משנת-2010 והפסיקה את שנות הפעילות שלה בשנת-2022.

התחרות היא תחרות לא חוקית, והמכלול שלה הוא לדרג נערים בנראותם.

== משחק ==
בשנת 2015 השתתף בסרט "פלאפל אטומי". באותה שנה השתתף לזמן קצר בהנחיית טקס פרסי אופיר לשנת 2015.

בשנים שלאחר מכן העלה סרטים קצרים לערוץ היוטיוב שלו, בהם הוא משחק בתפקיד הראשי.

==קישורים חיצוניים==

* 
* [https://103fm.maariv.co.il/programs/media.aspx?ZrqvnVq=HJEMLE&c41t4nzVQ=FH תוכנית על עידן כרמלי] בתוכנית מועדון ארוחת הבוקר בתחנת הרדיו 103FM

==הערות שוליים==

קטגוריה:יוטיוברים ישראלים
קטגוריה:שחקני קולנוע וטלוויזיה ישראלים
קטגוריה:ישראלים שנולדו ב-1999
יחסי אוסטרליה–מונטנגרו

יחסי אוסטרליה–מונטנגרו הם היחסים הדיפלומטיים הרשמיים שבין קהיליית אוסטרליה לבין רפובליקת מונטנגרו.

== סקירה כללית ==
אוסטרליה הכירה במונטנגרו באופן רשמי ב-27 ביוני 2006. יחסים דיפלומטיים בין שתי המדינות כוננו ב-1 בספטמבר 2006.

בשנת 2016, הסחר הכולל בין שתי המדינות הסתכם ב-493,000 אירו. הייבוא מאוסטרליה למונטנגרו עמד על ערך של 68,000 יורו, והייצוא לאוסטרליה ממונטנגרו עמד על 426,000 יורו. ערכן של השקעות ישירות של אוסטרלים במונטנגרו נמדד בשנת 2012 ועמד על 1,699,924,06 יורו.

ב-2011, במהלך מפקד האוכלוסין האוסטרלי, 1,553 איש הצהירו כי הם מונטנגרים במקור, או ממוצא מונטנגרי.

== נציגויות ==
* אוסטרליה אינה מיוצגת במונטנגרו בדרג השגרירות אלא באמצעות שגרירותה בבלגרד, בירת סרביה.
* מונטנגרו אינה מיוצגת באוסטרליה בדרג השגרירות אלא באמצעות שגרירותה באבו דאבי, בירת איחוד האמירויות הערביות.

== הערות שוליים ==
ניאגרה סקייוויל

ניאגרה סקייוויל הוא גלגל ענק בגובה 53.3 מטרים הממוקם במרכז קליפטון היל, מפלי ניאגרה, אונטריו, קנדה.

הניאגרה סקייוויל עוצב על ידי רונלד בסינק "רכיבה מקצועית" ובנוי מגלגל R60 ענק, אשר יוצר על ידי חברת צ'יינס ריידס, וסופק על ידי צ'יינס מורגן. הוא נפתח ב-17 ביוני 2006, בעלות של 10 מיליון דולר.

הגלגל כולל 42 מסועים אשר מסוגלים לשאת שמונה אנשים באופן מקסימלי, וממוזגים או מחוממים בהתאם למזג האוויר הנוכחי.

אורך הנסיעה כ-12 עד 15 דקות, המספקת לנוסעים נופים של נהר הניאגרה, מפלי הפרסה והמפלים האמריקניים, והוא פועל בכל עונות השנה.

== קישורים חיצוניים ==

* 
* 

== הערות שוליים ==

קטגוריה:גלגלי ענק
יחסי אוסטרליה–אנדורה

יחסי אוסטרליה–אנדורה הם היחסים הדיפלומטיים הרשמיים שבין קהיליית אוסטרליה לבין נסיכות אנדורה.

== סקירה כללית ==
אוסטרליה כוננה את יחסיה הדיפלומטיים הרשמיים עם אנדורה בשנת 1998.

כאינדיקציה ליחסים הדו-צדדיים ההולכים ומתרחבים, נחתם בשנת 2011 הסכם חילופי מידע בנושא המיסים. השר הפרלמנטרי האוסטרלי לענייני חוץ וסגן הפרלמנט האוסטרלי, ריצ'רד מרלס, ביקר באנדורה באפריל 2012. ביקור זה היה הביקור הראשון מדרג גבוה של אדם כלשהו מהמדינה השנייה.

היחסים הכלכליים של אוסטרליה עם אנדורה הן מינימליות וסטטיסטיקות רשמיות לא נרשמות.

== נציגויות ==
* אוסטרליה אינה מיוצגת באנדורה בדרג השגרירות אלא באמצעות שגרירותה במדריד, בירת ספרד.
* אנדורה אינה מיוצגת באוסטרליה כלל, הן בדרג השגרירות והן בדרג הקונסולרי.

== קישורים חיצוניים ==
* [http://dfat.gov.au/geo/andorra/Pages/andorra-country-brief.aspx Andorra country brief], משרד החוץ האוסטרלי

== הערות שוליים ==
עיר השעשועים

עיר השעשועים היא חברה פרטית האחראית על מספר פארקי שעשועים בישראל, בהם: מימדיון, לונה פארק תל אביב, סופרלנד,ובעבר גם הצפארי. החברה הוקמה בשנת 1975. 
מתקן בסופרלנד, אחד מפארקי השעשועים בבעלות עיר השעשועים

בפארקי החברה נמצאים מתקנים כגון ה"קונגו" (הנהר הגועש) וה"קומבה" (רכבת הרים) בסופרלנד, ה"אנקונדה" (רכבת אקסטרים) ו"טופ ספין" בלונה פארק תל אביב.

== קישורים חיצוניים ==
* [http://www.lunapark.co.il/?categoryId=72433 עיר השעשועים באתר הלונה פארק]

*
קטגוריה:חברות ישראליות
ארכיון הנשים היהודיות

ארכיון הנשים היהודיות (באנגלית: Jewish Women's Archive, בראשי תיבות: JWA) הוא ארגון ללא כוונת רווח אמריקאי שמטרתו לתעד מידע ביוגרפי על נשים יהודיות, בעיקר מצפון אמריקה, לתת במה לפעילותן, ולהציג אותן כמודלים לחיקוי. ארכיון הנשים היהודיות נוסד ב-1995 על ידי גייל טברסקי ריימר בברוקליין, מסצ'וסטס במטרה להגביר את המודעות ולספק גישה למידע על נשים יהודיות באמצעות האינטרנט. באתר הארכיון ישנו אוסף הולך וגדל של מידע הכולל: פרויקטים של היסטוריה שבעל פה, תערוכות, מחקר מקורי, חומרים חינוכיים, תוכניות לימוד ותוכניות הכשרה לאנשי חינוך. הארכיון כולל חומרים על נשים יהודית החל מ-1800, אך עיקר החומרים הם על נשים מהמאה ה-20. הארכיון העשיר את המידע והידע על יהדות ארצות הברית ושינה את הנארטיב היהודי -אמריקאי.

פרויקטים מרכזיים של ארכיון הנשים היהודיות כוללים:
* חינוך: ארכיון הנשים היהודיות מציע מערכי שיעור לבתי ספר, לחינוך בלתי פורמלי, תוכניות הכשרה למורים ופרס טוורסקי לחינוך (Twersky Educator Award) הניתן למחנכים המשלבים בהוראתם סיפורי נשים יהודיות. ב-2010 JWA השיק פרויקט על מקומן של נשים יהודיות בתנועת הפועלים ובתנועה לזכויות האזרח בארצות הברית.
* אנציקלופדיה ברשת: נכון לדצמבר 2017, האנציקלופדיה של ארכיון הנשים היהודיות כוללת 1,700 ביוגרפיות, 300 חיבורים נושאיים ו-1,400 תמונות.
* סרטים: ב-2007 הארכיון הרחיב את פעילותו ותומך בהפקת סרטים תיעודיים כערוץ נוסף לתיעוד חייהן של נשים יהודיות.
* החל משנת 2010 מקיים ארכיון הנשים היהודיות אירוע שנתי, בו הוא מכבד שלוש נשים על פעילותן והישגיהן הציבוריים.

==קישורים חיצוניים==

* 

== הערות שוליים ==

קטגוריה:פמיניזם בארצות הברית
קטגוריה:פמיניזם דתי (יהדות)
קטגוריה:מכוני מחקר בנושא יהדות
קטגוריה:יהדות ארצות הברית: ארגונים
קטגוריה:מקומות ואתרים בארצות הברית: נשים
קטגוריה:ארגוני נשים בארצות הברית
קטגוריה:נשים ביהדות
נסר (יצרן רכב מצרי)

קו יצור במפעל "נסר", משמאל: [[נשיא מצרים גמאל עבד אל נאצר]]
נסר (באנגלית: "Nasr" או "El Nasr", שם מלא: El Nasr Automotive Manufacturing Company, בערבית: "النصر") הייתה חברה מצרית ליצור רכב, בבעלות המדינה של מצרים.

==נסר==

"נסר" היא יצרנית הרכב הערבית הראשונה שנוסדה בשנת 1960 בחלוואן שבמצרים.

מאז שנת 1979 החברה ייצרה גרסאות מורשות של פיאט 1100 R, פיאט 1300, פיאט 2300, פיאט 128, פיאט 125 (פיאט 125p פולסקי), פיאט 133, פיאט 126, פיאט 127 (סדרה 2).

בין השנים 1983–1992 ייצרה החברה את דגם "FSO Polonez" ובשנת 1991 הציגה טווח נוסף של פיאט - מכוניות ייעודיות מורשות באמצעות החברה הטורקית Tofaş.

בשנת 1988 החלה "נסר" לייצר את זסטבה פלורידה תחת רישיון היצרן הסרבי Zastava.

==היסטוריה==
הקמתה של החברה הייתה חלק מתהליך התיעוש הכללי שיזם לאחר מהפכת הקצינים החופשיים בשנת 1952, אשר ראתה מיליוני מצרים נוהרים לאזורים עירוניים כדי לקבל עבודה במפעלים חדשים ובמרכזים תעשייתיים.

הדגם הראשון שייצרה חברת "נסר" היה קרוי "Ramses II", על פי רישיון של יצרן הרכב הגרמני "NSU".

ההחלטה להתמקד בהרכבה של מכוניות מורשות זרות תחת היצרן "Nasr" התבססה בעיקר על הרצון למנוע את בעיות ההנדסה והעיצוב הקשורים בניסיונות קודמים לייצור רכב מקומי.

עם התקדמות השנים, המודל הנמכר ביותר של "נסר", "128 GLS". הדגם החל להראות את גילו (עיצובו לא השתנה מאז שנות ה-70 של המאה העשרים). כתוצאה מכך החלה "נסר" לייצר מגוון חדש של כלי רכב, המבוססים שוב על דגמי קונצרן הרכב האיטלקי פיאט הקיימים, לרבות דגמי הרגאטה, ומודלים מבוססי פיאט המורשים על ידי טופאש, במיוחד דוגאן ושאהין.

בתחילת המאה העשרים ואחת הרחיבה החברה המצרית את היחסים עם "Zastava"

חוסר ההחזקה היחסי של המכוניות של חברת "נסר" בעיצוב מודרני (במיוחד במונחים של תכונות בטיחות ונוחות סטנדרטיות אחרות), והגדלת הזמינות של מותגי חוץ זולים (כגון: יצרן הרכב הצ'כי סקודה) הגדילו את רמת התחרות, ו"נסר" סיימה את ייצור כלי הרכב בשנת 2009.

==יצרני רכב זרים ש"נסר" ייצרה מכוניות מורשות ברישיון==
* "NSU" - יצרנית גרמנית
* "פיאט" - יצרנית איטלקית
* "סיאט" - יצרנית ספרדית
* "Tofaş" - יצרנית טורקית
* "Zastava" - יצרנית סרבית

==מהדגמים שייצר "נסר"==
* זסטבה פלורידה
* זסטבה סקאלה
* Tofaş Şahin
* נסר 125
* FSO Polonez

==תמונות כלי רכב שייצרה "נסר"==
<gallery mode="packed" ="120">
קובץ:Ramsis car 1950s.jpg| דגם "Ramsis" שנת 1950
קובץ:Ramsis cars 1950s.jpg | מכוניות "Ramsis", שנות החמישים
קובץ:RamsisCar.jpg| דגם "Ramses II"
קובץ:Nasr Fiat128 Auto1.JPG| נסר 128 (מבוסס על פיאט 128)
קובץ:Nasr 125.jpg| נסר 125 (מבוסס על פיאט 125)
קובץ:CairoTransportOldTaxi.jpg| מונית נסר 125 (מבוסס על פיאט 125)
קובץ:Shahin1.jpg| נסר שאהין 1
קובץ:Taxi of Desouk.JPG| מונית נסר שאהין
קובץ:Yugo Sana AKA Florida.jpg | זסטבה פלורידה
קובץ:Polonez 1500 P1000085.JPG | נסר "Polonez 1500"
</gallery>

==לקריאה נוספת==
* [https://www.revolvy.com/main/index.php?s=Nasr%20(car%20company)&item_type=topic נסר - יצרנית רכב מצרית] (revolvy)

==קישורים חיצוניים==

* 

==הערות שוליים==

קטגוריה:מצרים: תחבורה
קטגוריה:מצרים: כלכלה
קטגוריה:חברות מצריות
קטגוריה:כלי רכב המיוצרים במצרים
קטגוריה:יצרני רכב
Gordita

Gordita (באנגלית: Chubby Girl; בעברית: ילדה שמנמנה) הוא שיר שהוקלט על ידי הזמרת הקולומביאנית שאקירה, בשיתוף הראפר הפוארטו ריקני קאל 13, מתוך אלבומה התשיעי, Sale el Sol.

השיר זכה להצלחה רבה כאשר ביציאתו נכנס אל המקום ה-10 במצעד השירים הלטיניים הדיגיטליים של בילבורד, בלי שיצא כסינגל רשמי מתוך האלבום.

== רקע וכתיבה ==
השיר נכתב על ידי שאקירה וקאל 13, והופק על ידי שאקירה, קאל 13 וג'ון היל. לאחר פרסום השיר, רנה התייחס אל שאקירה בריאיון ל-ABC ואמר כי: "נראה לי שהיא אמנית שעשתה דברים נהדרים כשהייתה "ילדה קטנה", והנושא של השיר זה בעצם מחווה טובה."

בספוטיפיי זכה השיר להצלחה רבה כאשר צבר למעלה מ-26 מיליון השמעות, למרות שכלל לא יצא כסינגל.

== הופעה ==
עם השיר הופיעה הזמרת בסך הכל 56 פעמים, והוא נכלל כחלק מרשימת השירים שאיתם הופיעה בכל המופעים שנכללו בסיבוב ההופעות החמישי שלה, "The Sun Comes Out World Tour".

בחלק מהמופעים קאל 13 הגיע ושר ביחד עם שאקירה את השיר. בין היתר שרו השניים את השיר בפסטיבל רוק אין ריו. ההופעה זכתה לסיקור תקשורתי רב, ובה נכחו כ-85 אלף אנשים בסך הכל. ביוטיוב צברה ההופעה קרוב ל-15 מיליון צפיות.

== מיקומי שיא ==

== קישורים חיצוניים ==

== הערות שוליים ==

קטגוריה:שירי 2010
קטגוריה:שירי שאקירה
קטגוריה:שירים בספרדית
קטגוריה:שירים שנכתבו על ידי שאקירה
קטגוריה:שירים שהופקו על ידי שאקירה
יחסי אוסטרליה – סן מרינו

יחסי אוסטרליה–סן מרינו הם היחסים הדיפלומטיים הרשמיים שבין קהיליית אוסטרליה לבין הרפובליקה המרוממת של סן מרינו.

== סקירה כללית ==
אוסטרליה וסן מרינו כוננו את יחסיהן הדיפלומטיים הרשמיים בשנת 1995, שגרירות אוסטרליה ברומא הואמנה עליהם. סן מרינו החזיקה בעבר קונסול כבוד בוויקטוריה כולה, ומאז 2016 הוא יושב במלבורן. כהוקרה מצד אוסטרליה על שיתוף הפעולה של סן מרינו איתה נחתם בין שתי המדינות הסכם בשנת 2010 בנוגע לחילופי מידע בנושא המיסים.

תוכנית אשרת עבודה משותפת של (WHM) בין אוסטרליה לסן מרינו נכנסה לתוקף ב-1 בינואר 2017. ה- WHM היא תוכנית חילופי תרבות, המספקת הזדמנות לצעירים ליהנות מחופשה ארוכה בסן מרינו ובאוסטרליה, במהלכם יוכלו לקחת על עצמם עבודה לטווח קצר וללמוד במדינה השנייה.

השר הפרלמנטרי האוסטרלי לענייני חוץ וסגן הפרלמנט האוסטרלי, ריצ'רד מרלס, ביקר באנדורה באפריל 2012. ביקור זה היה הביקור הראשון מדרג גבוה של אדם כלשהו מהמדינה השנייה. הסנאטור הונטה קונסטטה פיירוונטי וולס, השר לפיתוח בינלאומי ומדינות האוקיינוס השקט, ביקר בסן מרינו בינואר 2017 כדי לדון בהזדמנויות להגברת הסחר הדו-צדדי וכדי להרחיב השקעות פרטיות במדינה השנייה.

היחסים הכלכליים של אוסטרליה עם סן מרינו הם מינימליים וסטטיסטיקה רשמית של משרד החוץ האוסטרלי לא נרשמות.

== נציגויות ==
* סן מרינו אינה מיוצגת באוסטרליה בדרג השגרירות. סן מרינו מיוצגת באוסטרליה בדרג הקונסולרי באמצעות קונסוליה שהיא מחזיקה במלבורן.
* אוסטרליה אינה מיוצגת בסן מרינו בדרג השגרירות אלא באמצעות שגרירותה ברומא, בירת איטליה.

== קישורים חיצוניים ==
* [http://dfat.gov.au/geo/san-marino/pages/san-marino-country-brief.aspx San Marino country brief], באתר משרד החוץ האוסטרלי

== הערות שוליים ==
יחסי אלבניה–פורטוגל

יחסי אלבניה–פורטוגל הם היחסים הדיפלומטיים הרשמיים שבין רפובליקת אלבניה לבין הרפובליקה הפורטוגלית.

== סקירה כללית ==
המדינות הן חברות בארגון האמנה הצפון אטלנטית (נאט"ו). כחברה באיחוד האירופי, פורטוגל תמכה באלבניה בדרכה לאינטגרציה האירופית. שתי המדינות הכירו אחת בשנייה ב-25 במאי 1922.

בשנת 2010, לשכת המסחר והתעשייה הלוסו-אלבנית-קאמרית נוסדה. בשנת 2016, פורטוגל ייצאה לאלבניה סחורה בשווי של 6.10 מיליון אירו (לעומת נתוני 2012 - 2.16 מיליון יורו בלבד) לאלבניה.

קרן לוסו-אלבניה או בשמה הרשמי מכון לוסו-איליאן לפיתוח אנושי (iLIDH) נוסדה בשנת 2007. הקרן נחשבת למוטיב המשפיע ביותר ביחסי התרבות בין שתי המדינות. הקרן יוזמת ותומכת במגוון פרויקטים בתחומי החינוך, התרבות, המדעים, שיתוף הפעולה במחקר ופיתוח. בשנת 2012 נפתח משרד של הקרן בטירנה. יש גם משרדים בפראג ובבריסל.

== נציגויות ==
* אלבניה אינה מיוצגת בפורטוגל בדרג השגרירות. אלבניה מיוצגת בפורטוגל בדרג הקונסולרי באמצעות קונסוליה רשמית שהיא מחזיקה בפורטו.
* פורטוגל אינה מיוצגת באלבניה בדרג השגרירות. פורטוגל מיוצגת באלבניה בדרג הקונסולרי באמצעות קונסוליה רשמית שהיא מחזיקה בטירנה, בירת המדינה.

== קישורים חיצוניים ==

* [http://www.ambasadat.gov.al/portugal Albanian Embassy in Lisbon]

== הערות שוליים ==
Revival (אלבום של אמינם)

Revival (בתרגום חופשי: תחייה) הוא אלבום האולפן התשיעי של הראפר האמריקאי אמינם. האלבום יצא לאור ב-15 בדצמבר 2017, בחברות התקליטים אפטרמת', אינטרסקופ ושיידי.

האלבום הופק במהלך השנים 2016–2017 על ידי מספר מפיקי מוזיקה, ביניהם ריק רובין, סקיילר גריי, אמינם עצמו, וד"ר דרה, שמשמש כמפיק בפועל. האלבום כולל הופעות אורח מאמנים שונים, ביניהם ביונסה, אד שירן, אלישה קיז ופינק.

הסינגל המוביל מתוך האלבום, "Walk on Water", בהשתתפות ביונסה, יצא ב-10 בנובמבר 2017. השיר "Untouchable" יצא כסינגל שיווקי ב-8 בדצמבר, שבוע לפני יציאת האלבום. האלבום הודלף באינטרנט ב-13 בדצמבר 2017, יומיים לפני התאריך המתוכנן ליציאת האלבום.

== סינגלים ==
ב-8 בנובמבר 2017, צייץ אמינם תמונה של מרשם רופא עם המילים "Walk on Water" ו-"Take as needed" עליו. בנוסף, סומן המרשם בלוגו של האלבום. הדבר העלה השערות כי שמו של הסינגל הראשון מתוך האלבום יהיה "Walk on Water". ב-9 בנובמבר, אושרה ההשערה, ויום למחרת נשלח השיר לתחנות הרדיו בתור הסינגל הראשון מהאלבום. גרסת האודיו הועלתה לערוץ היוטיוב של אמינם.

בארצות הברית, הגיע הסינגל "Walk on Water" למקום 14 במצעד הפזמונים האמריקאי בילבורד הוט 100. אמינם ביצע את השיר לראשונה במצעד המוזיקה של MTV ב-12 בנובמבר 2017 עם סקיילר גריי, שהייתה שותפה גם בהפקה של השיר. השניים הופיעו עם השיר גם בלייט נייט ב-18 בנובמבר, ובנוסף ביצעו מחרוזת של השירים Stan/Love The Way You Lie. אמינם ציין באתר הרשמי שלו כי הוא מתכוון להוציא שיר חדש ב-8 בדצמבר - הסינגל השיווקי "Untouchable".

==רשימת רצועות==

==קישורים חיצוניים==

קטגוריה:אלבומי אמינם
קטגוריה:אלבומים באנגלית
קטגוריה:אלבומים שהופקו על ידי אמיל הייני
קטגוריה:אלבומים שהופקו על ידי אמינם
קטגוריה:אלבומים שהופקו על ידי היט-בוי
קטגוריה:אלבומים שהופקו על ידי ריק רובין
קטגוריה:אלבומים שהופקו על ידי רוק מאפיה
קטגוריה:אלבומים שהוקלטו באולפני שנגרי-לה
קטגוריה:אלבומים שהגיעו למקום הראשון במצעד האלבומים האוסטרלי
קטגוריה:אלבומים שהגיעו למקום הראשון במצעד האלבומים הבריטי
קטגוריה:אלבומים שהגיעו למקום הראשון במצעד האלבומים הקנדי
קטגוריה:אלבומים שהגיעו למקום הראשון במצעד הבילבורד 200
קטגוריה:אלבומי פלטינה באוסטרליה
קטגוריה:אלבומי חברת אינטרסקופ רקורדס
קטגוריה:אלבומי חברת אפטרמת' אנטרטיינמנט
סעוד בן מוחמד אאל מוקרן

סעוד בן מוחמד אאל מוקרן (בערבית: سعود بن محمد آل مقرن) הוא האב הקדמון של בית סעוד, שעל שם צאצאו, אבן סעוד, קרויה מדינת סעודיה המודרנית ושושלת המלוכה שלה.

==ביוגרפיה==
סעוד השתייך למשפחת מוקרן, שעמדו בראש שבט בנו חליפה. היה המנהיג של נווה המדבר א-דרעיה, משנת 1720 עד למותו בשנת 1725.

שני עשורים לאחר מותו, כרת בנו, מוחמד אבן סעוד, הסכם היסטורי עם המנהיג הדתי מוחמד אבן עבד אל-והאב, הסכם שהביא להשתלטותו על מרבית חצי האי ערב ולהקמת המדינה הסעודית הראשונה במאה ה-18.

צאצאו במאה ה-20, עבד אל-עזיז אבן סעוד, הקים בשנת 1932 את ערב-הסעודית בת זמננו.

קטגוריה:ערב הסעודית: היסטוריה
קטגוריה:משפחת המלוכה הסעודית
קטגוריה:ילידי 1640
קטגוריה:נפטרים ב-1725
האי פיקניק

האי פיקניק (Picnic Island) מכונה גם האי שיפ (באנגלית: Sheep Island) והאי פלאוור (Flower Island) הוא אי באיי סן חואן במחוז סן חואן, במדינת וושינגטון שבארצות הברית. האי שוכן ממערב לאי אורקס. 

שטח האי 6,193 מ"ר, וגובהו המקסימלי 7 מטרי מעל פני הים.

באי מתגוררים שני תושבים (נכון לשנת 2000).

==הערות שוליים==

פיקניק
סוחוי Su-2

סוחוי 2-Su (ברוסית: Сухой Су-2) היה מטוס סיור ומפציץ קל סובייטי, בו נעשה שימוש בשלבים הראשונים של מלחמת העולם השנייה.

מטרתו העיקרית של המטוס הייתה לערוך סיור בשטח האויב ואז לתקוף את המטרה שנבחרה. המטוס פותח על ידי ה-OKB המשרד לתכנון וניסוי אשר התחיל לפתח את המטוס בשנת 1936 בעקבות דרישתו של מנהיג ברית המועצות יוסיף סטלין למטוס קרב רב-תכליתי ולמטוס ניתן שם הקוד Ivanov. בדגם הראשוני של המטוס, שסומן 51-ANT, הורכב מנוע מנוע כוכבי מסוג M-62 שהיה בעל מהירות של 400 קמ"ש ובאבות הטיפוס המאוחרים יותר של המטוס הורכב מנוע מסוג M-87 . סוחוי 2-Su היה המטוס הראשון שהמציא פאבל סוחוי, שעמד בראש הפרויקט ליצור המטוס.

==קישורים חיצוניים==

*[http://wp.scn.ru/en/ww2/b/676 Su-2 from WINGS PALETTE]
*[http://www.aviapress.com/viewonekit.htm?OTH-053 Su-2 from Avia press]
*

Su-2
קטגוריה:מפציצים מתוצרת ברית המועצות
מעבר ג'רוויס

מעבר ג'רוויס (באנגלית: Jarvis Pass) הוא מעבר הרים בשטח הפארק הפרובינציאלי קאקווה בהרי הרוקי הצפוניים, על קו פרשת המים של אמריקה, בגבול בין פרובינציית אלברטה ופרובינציית קולומביה הבריטית שבקנדה.

גובהו של המעבר 1,500 מטרים מעל פני הים, והוא נמצא בין הר ג'רוויס והר הנינגטון.

== היסטוריה ==
ב-9 בדצמבר 1874, מגלה הארצות והחוקר  א. וו. ג'רוויס (E.W. Jarvis) והמייג'ור סי. פ. האנינגטון (C. F. Hanington) מאוטווה יצאו במשלחת חקר בהרי הרוקי הקנדיים, במטרה לקבוע איזה מסלול יכול לשמש את הרכבת הקנדית פסיפית. בפברואר 1875, גילה ג'רוויס את המעבר.

המעבר לא יכול היה לשמש את מעבר הרכבת בשל גובהו הרב.

המעבר נקרא על שם ג'רוויס, בשנת 1917. השם אומץ רשמית על ידי הוועדה הגאוגרפית ב-15 בדצמבר 1982. וההרים משני צדי המעבר נקראו הר ג'רוויס והר האנינגטון, על שם החוקרים.

==קישורים חיצוניים==
* [https://mapcarta.com/24317480 תצלום לוויין של מעבר ג'רוויס]
* [https://web.archive.org/web/20150919044356/http://www.peakfinder.com/passes.asp?passname=Jarvis+Pass מעבר ג'רוויס] באתר peakfinder
* [https://www.yr.no/place/Canada/British_Columbia/Jarvis_Pass/ תחזית מזג אוויר עדכנית למעבר ג'רוויס]
** [https://www.yr.no/place/Canada/British_Columbia/Jarvis_Pass/statistics.html סטטיסטיקות מזג אוויר למעבר ג'רוויס]

==הערות שוליים==

קטגוריה:הרי הרוקי הקנדיים
קטגוריה:קו פרשת המים של אמריקה
קטגוריה:קולומביה הבריטית: מעברי הרים
האי שיפ (צפון אירלנד)

האי שיפ (באנגלית: Sheep Island) הוא אי בסמוך לחוף הצפוני של צפון אירלנד, בסמוך לכפר באלינטוי שבמחוז אנטרים.

שטחו של האי 35 דונם (3.5 הקטארים), והוא ממוקם 0.5 ק"מ מחוף צפון אירלנד.

האי ידוע בצוקיו התלולים (אחד מהם הוא אנכי וגובהו כ-20 מטרים) והסלעיים. חלקו העליון של האי הוא כיפתי ומכוסה אדמה.

האי שיפ הוכרז כאזור הגנה מיוחד וכשטח בעל עניין מדעי מיוחד (מעין שמורת טבע). וזאת, משום שמצויים בו זוגות מקננים של מין מיוחד של קורמורן (249 זוגות מהמין Phalacrocorax carbo carbo). אוכלוסיית הקורמורנים שבאי היא יותר מ-5% מאוכלוסיית הקורמורנים בכל אירלנד, וכ-0.6% מאוכלוסיית מין זה באירופה כולה.

באי מצויים גם מיני קורמורן ימי, יסעור שחפי, ריסה, שחף ימי, אלקה חדת-מקור, גולמט שחור וגולמט.

בתקופת הרבייה, מוגבלת גישת בני אדם לאי, על מנת להגן על ציפורי הבר.

==קישורים חיצוניים==

* [http://jncc.defra.gov.uk/page-2068-theme=default האי שיפ] באתר JNCC
* 
* 

שיפ

==הערות שוליים==
יששכר בר ריבק

איור של ריבק לספר הילדים "אין וואַלד" (ביער) מאת [[לייב קוויטקו]]
"בית הכנסת בדוברובנה", ציור מאת ריבק, 1917
יששכר בֶּר ריבַּק (ביידיש: בער ריבאַק; בכתב לטיני: Issachar Ber Ryback; 2 בפברואר 1897 – 22 בדצמבר 1935) היה צייר יהודי אוקראיני-צרפתי, שהתפרסם בעיקר בציורי השטעטל היהודי שלו.

==קורות חיים==
יששכר בר ריבק נולד בשנת 1897 ביליסבטגרד שבפלך חֶרסון, דרום-מערב רוסיה (כיום קרופיבניצקי, באוקראינה). אביו היה מנהל חשבונות, משכיל ממשפחה חסידית. התפתחותו של ריבק הייתה איטית, ורק בגיל תשע הגיע לרמת דיבור שאפשרה את שליחתו ללימודים ב"חדר". הוא למד ב"חדר" במשך שנה, ובגיל 11 החל ללמוד ציור, ובשנת 1909 הצטרף לקואופרטיב שעסק בציור במבני ציבור ובכנסיות.

בשנים 1911–1916 למד בבית ספר לאמנות בקייב, בין השאר אצל הציירים אלכסנדר בוגומזוב ואלכסנדרה אֶקסטר. היה חבר בקבוצה שעמה נמנו בוריס ארונסון, אלכסנדר טישלר, סולומון ניקריטין ומארק אפשטיין, שלימים התפרסמו כציירים. הושפע מפעילי תרבות יהודית כדוד ברגלסון ודוד הופשטיין (לימים היו שניהם בין הרוגי המלכות בברית המועצות). בשנת 1915 הציג לראשונה מציוריו, בתערוכת הסתיו של קייב. בשנת 1916 עבד עם אל ליסיצקי על איסוף אמנות יהודית בעיירות היהודיות באוקראינה וברוסיה הלבנה. בסתיו 1917 השתתף בתערוכה של אמנות יהודית במוסקבה וזכה לשבחים. במהלך מהפכת אוקטובר (1917) נטל חלק בפעילות להגדרת אוונגרד בתרבות יידיש, ולשם כך עבר למוסקבה.

לאחר שאביו נרצח בפרעות פטליורה, נמלט ריבק באפריל 1921 לקובנה, וכעבור חצי שנה קיבל אשרה לגרמניה. הוא שהה בברלין עד 1924. נמנה עם קבוצת נובמבר והציג יצירות קוביסטיות. אייר את הספר ביידיש "מאיסעלעך פאר קליינינקע קינדערלעך" (סיפורים לילדים קטנים) מאת מרים מרגולין-ייבין. כמו כן יצר טיוטה לסמליל של ארגון אורט, ששכן באותה עת בברלין.

ב-1925 שב לברית המועצות ועסק בעיצוב תפאורה לתיאטרון היהודי במוסקבה ובחרקוב. ב-1926 היגר לפריז ולא חזר עוד לברית המועצות. הציג מיצירותיו בגלריות בצרפת. סגנון הציור שלו השתנה לאקספרסיוניזם של אסכולת פריז. תערוכות נוספות שלו נערכו בהאג, ברוטרדם, בבריסל ובאנטוורפן.

עקב החמרה במצב בריאותו אושפז במשך חודשים אחדים, ונפטר ב-22 בדצמבר 1935, בגיל 38. לאחר פטירתו נערכה בפריז רטרוספקטיבה של יצירתו.

מרבית היצירות שהותיר מוצגות בבית ריבק שבשכונת רמת יוסף בבת ים, שהוקם כמוזיאון וכבית מגורים לאלמנתו, סוניה ריבק.

==לקריאה נוספת==
* אליהו צ'ריקובר (עורך), יששכר בער ריבאַק: זיַין לעבן און שאַפֿן, פריז: קאַָמיטעט צון פֿאַראייביקן דעט אַנדענק פֿון יששכר בער ריבאֲק, 1937. ()
* ירון לביץ, הלל קזובסקי, אלי סהר, יששכר בר ריבק: איורים למעשיות ילדים, גלריה מינוטאור, 2008.

==קישורים חיצוניים==

* [http://www.comite-ryback.org/Biography.php Issachar Ber Ryback], Comité & Foundation Issachar Ber Ryback 
* סת' ל' ווֹליץ, 
* 
* 
* 
* 
* , 
* 
* 
* 
* 

==הערות שוליים==

קטגוריה:אמנים קוביסטים
קטגוריה:אמנים אקספרסיוניסטים
קטגוריה:מאיירים יהודים
קטגוריה:ציירים יהודים רוסים
קטגוריה:ציירים יהודים צרפתים
קטגוריה:ציירים יהודים אוקראינים
קטגוריה:אמנים יהודים אוקראינים
קטגוריה:אמנים יהודים רוסים
קטגוריה:אמנים יהודים צרפתים
קטגוריה:ילידי 1897
קטגוריה:צרפתים שנולדו ב-1897
קטגוריה:נפטרים ב-1935
תזמורת הרדיו הלאומית של פולין

תזמורת הרדיו הלאומית של פולין (באנגלית: Polish National Radio Symphony Orchestra היא בין המוסדות המוזיקליים הראשונים במעלה של פולין. היא נוסדה בשנת 1935 בוורשה. ב-1946 הועתקה תזמורת לקטוביץ ומאז 2006 היא נחשבת ל"מוסד תרבות לאומי".

== היסטוריה ==
האיש שיצר והנהיג את התזמורת הסימפונית משנת 1936 עד פרוץ מלחמת העולם השנייה היה גז'גוז' פיטלברג. במרץ 1945 השיב ויטולד רוויצקי את התזמורת לחיים בקטוביץ. בשנת 1947 שב פיטלברג מעבר לים והתמנה למנהל אמנותי. אחרי מותו ב-1953, עמדו בראש התזמורת בזה אחר זה יאן קרנץ, בודאן ודיצ'קו, קזימייז' קורד, טדאוש סטרוגאלה, יז'י מקסימיוק, סטניסלב ויסלוצקי, יאצק קאספשיק, אנטוני ויט, גבריאל כמורה ושוב יאצק קאספשיק. בספטמבר 2000 התמנתה יואנה ונוק-מאזארובה למנהלת כללית ואחראית תוכן. בינואר 2009 התמנה מיחאו קלאוזה למנצח חבר. סטניסלב סקרובצ'בסקי מחזיק בתואר המנצח האורח הראשון של תזמורת רדיו פולין, יאן קרנץ הוא מנהל של כבוד וכיועץ אמנותי מכהן יז'י סמקוב. בראשית עונת 2012–2013 התמנה אלכסנדר ליברייך למנהל אמנותי ומנצח ראשי של תזמורת הרדיו הלאומית של פולין.

== הקלטות ==
הבניין מבחוץ
בניין התזמורת בשעת דמדומים

התזמורת הקליטה כ-200 דיסקים למספר רב של חברות פולניות וזרות (דקה, (EMT), פיליפס ועוד), וכן ביצעה הרבה הקלטות ארכיב לצורכי הרדיו הפולני. לחברת נאקסוס הקליטה התזמורת, בין השאר, את מכלול יצירותיו של ויטולד לוטוסלבסקי (9 דיסקים), את כל הסימפוניות של צ'ייקובסקי ושומאן, רוב הסימפוניות של פנדרצקי (1-4), מאהלר (מלבד השמינית), וכן יצירות משל קילאר, וייניאבסקי, מושקובסקי וגורצקי ולתקליטי צ'אנדוס הקליטו שלושה אלבומים של מוזיקה מאת מייצ'יסלב ויינברג.

== פרסים ואותות הוקרה ==
* דיאפזון ד'אור וגראן פרי דו דיסק 1992 על חמשת הקונצ'רטי לפסנתר מאת סרגיי פרוקופייב, בניצוח אנטוני ויט עם הסולן קון וו פייק.
* פרס קלאסיקל של קאן לשנת 2002 להקלטת "סימפוניית טורנגאלילה" מאת אוליבייה מסייאן, בניצוח אנטוני ויט.
* פרס MIDEM לשנת 2008 ליצירות מאת קשישטוף פנדרצקי בביצוע התזמורת עם הסולנים ביאטה בילינסקה ופטרישה פייקובסקה, בניצוח המלחין, בקטגוריה של מוזיקה בת זמננו.

תזמורת הרדיו הפולנית שיתפה פעולה עם סולנים ומנצחים רבים בעלי שם עולמי, בהם מרתה ארחריץ', ליאונרד ברנשטיין, קשישטוף פנדרצקי, ארתור רובינשטיין, מסטיסלב רוסטרופוביץ', כריסטיאן צימרמן, רודולף בוכבינדר, ג'יימס קונלון, בוריס בלקין, פלאסידו דומינגו, ניקולאי גדה, ברברה הנדריקס, קווין קנר, וילהלם קמפף, פאול קלצקי, קיריל קונדראשין, ויטולד לוטוסלבסקי, צ'ארלס מקקראס, מישה מייסקי, נוויל מרינר, קורט מאזור, שלמה מינץ, איוון מוניגטי, גאריק אולסון, הרמן פריי, רוג'רו ריצ'י, תומאס שיפרס, סטניסלב סקרובצ'בסקי, אייזק שטרן, הנריק שרינג, אידיל בירט ופיטר ויספלווי.

==קישורים חיצוניים==

* 

==הערות שוליים==

קטגוריה:תזמורות סימפוניות
קטגוריה:תזמורות פולניות
ברנרד שרמן

ברנרד צ'ארלס "בארי" שרמן (באנגלית: Bernard Charles "Barry" Sherman; 1942 - 15 בדצמבר 2017) היה איש עסקים ונדבן יהודי-קנדי, יו"ר ומנכ"ל יצרנית התרופות אפוטקס. הוא דורג בידי המגזין "פורבס" כקנדי ה-12 בעושרו, ושוויו הנקי של הונו בעת מותו הוערך ב-3.2 מיליארד דולר אמריקני.

גופתו נמצאה לצד גופת אשתו הוני בביתם שבצפון יורק, אונטריו, בנסיבות שהוגדרו "חשודות". בינואר 2018 דווח כי בניגוד להערכות ראשוניות לפיהן מדובר היה במקרה של רצח והתאבדות, חקירת המקרה הובילה למסקנה שבני הזוג שרמן ככל הנראה נרצחו על ידי רוצחים שכירים.

הזוג הותיר אחריו ארבעה ילדים.

==הערות שוליים==

קטגוריה:אנשי עסקים יהודים קנדים
קטגוריה:נדבנים יהודים קנדים
קטגוריה:מיליארדרים יהודים
קטגוריה:מיליארדרים קנדים
קטגוריה:קנדים שנולדו ב-1942
קטגוריה:קנדים שנפטרו ב-2017
האי שיפ (אנגליה)

האי שיפ (באנגלית: Sheep Island) הוא אי בלתי מיושב ששטחו 60 דונם (6 הקטארים) הממוקם במרחק של כ-400 מטרים מחופי האי ויילני. האי הוא אחד מאיי פרנס, וממוקם בנפת בארו-אין-פרנס במחוז קאמבריה שבצפון-מערב אנגליה. 

ניתן להגיע אל האי שיפ בהליכה בעת השפל מהאי וולני ומהאי פיל (מרחק הליכה של כ-1.5 ק"מ).

כיום האי בלתי מיושב. בין השנים 1892–1922 היה באי בית חולים לצורכי בידוד חולים. 

==קישורים חיצוניים==

* [https://www.ordnancesurvey.co.uk/getoutside/local/sheep-island-barrow-in-furness מפת אזור האי שיפ ותמונות האזור]
* 

שיפ
שיפ
Diema Family

Diema Family הוא ערוץ טלוויזיה בולגרי המיועד לקהל הצופים הנשי. הערוץ הוא חלק מרשת Nova Broadcasting Group, הנמצאת בבעלות Modern Times Group. הערוץ החל לשדר ב-1 באוגוסט 1999 בשם Alexandra TV, כמו ערוץ הסרטים הראשי. ב-3 ביולי 2006 שינה הערוץ את פעילותו ושינה את שמו ל-Diema Family, לצד התחלת שידורי תוכן המיועד לכלל המשפחה. בשנת 2007 הפך הערוץ לחלק מרשת NOVA, והחל לשדר טלנובלות. ב-12 בספטמבר 2011 שינה הערוץ את האריזה הגרפית שלו, תוך כדי שהוא מיתג את עצמו כערוץ לקהל הנשי, בעיקר באמצעות שידור סרטים רומנטיים וסדרות טלוויזיה לטיניות ואמריקאיות.

נכון לאפריל 2017, ממוצע הצפייה בערוץ עמד על 3.35%, בהשוואה לערוץ Diema, שממוצע הצפייה בו עמד על 2.73%.

==קישורים חיצוניים==

* 

== הערות שוליים ==

קטגוריה:ערוצי טלוויזיה בולגריים
קטגוריה:נשים בבולגריה
קטגוריה:נשים בטלוויזיה
האי שיפ (סקוטלנד)

האי שיפ (באנגלית: Sheep Island) הוא אי קטן הממוקם בקצה הדרומי של חצי האי קינטייר בסקוטלנד.

האי שיפ, יחד עם האי סנדה והאי גלאנימור מהווים יחדיו קבוצת איים קטנה הנמצאת במרחק של כ-3 ק"מ דרומית לקינטייר. 

אורכו של האי (מצפון לדרום) הוא 600 מטרים. חופו המערבי של האי תלול, והוא מתנשא לגובה של 41 מטרים מעל פני הים. בחלק הצפון-מערבי של האי מצויה קשת טבעית. השוניות המקיפות את האי כמו גם הגאות המהירה באזור מקשה על ההגעה אל האי (בעיקר באזור המכונה טאם בא נאך (Tum ba nach)) במצר הימי בין שיפ לסנדה. 

מקור שמו של האי בכבשים שנהגו לרעות עליו. כיום משמש האי כאתר קינון ורבייה לתוכי ים אטלנטי ולאלקה חדת-מקור.

==קישורים חיצוניים==

* [https://www.ordnancesurvey.co.uk/getoutside/local/sheep-island-argyll-and-bute מפת האי שיפ ותמונות האי]
* [https://mapcarta.com/17621854 תצלום לוויין של אזור האי שיפ]
* [https://www.willyweather.co.uk/st/argyll-and-bute/sheep-island.html נתוני מזג אוויר עדכניים עבור האי שיפ]
** [https://tides.willyweather.co.uk/st/argyll-and-bute/sheep-island.html נתוני גאות ושפל באזור האי שיפ]

שיפ
קטגוריה:קשתות טבעיות
איי פרנס

האי פיל
איי פרנס (באנגלית: The Islands of Furness) הם קבוצת איים הממוקמים מדרום-ממערב וממזרח לחצי האי פרנס שבאנגליה, והם קבוצת האיים השלישית בגודלה באנגליה.

==גאוגרפיה==
האיים קטנים בשטחים, ואולם האי ויילני הוא השמיני בשטחו באנגליה (שטחו כ-13 קמ"ר).

מרבית האיים לא מיושבים. באיים כ-15,000 תושבים המהווים 20% מתושבי נפת בארו-אין-פרנס. 

האיים העיקריים הם:
* האי וולני – 10,651 תושבים (בכפרים ביגאר, נורת' סקייל וויקרסטאון)
* האי בארו – 2,616 תושבים
* האי שיפ – לא מיושב
* האי רואה – כ-100 תושבים
* האי פיל – כ-10 תושבים
* האי פאולניי – לא מיושב
* האי צ'אפל – לא מיושב
האיים צ'אפל, פיל, פאולני ושיפ הם איי גאות ושפל, וניתן להגיע אליהם בהליכה רגלית בזמן השפל.

==קישורים חיצוניים==
* 
* [http://www.bbc.co.uk/cumbria/content/articles/2006/07/12/furness_islands_2006_feature.shtml תיאור האיים] באתר ה-BBC
* [http://www.walneyisle.co.uk/interactivel.shtml מפת אזורי הגאות והשפל של איי פרנס] 

==הערות שוליים==

פרנס
פרנס
אליהו פיטלסון

אליהו פיטלסון (18 באוגוסט 1903 - 30 ביולי 1974) היה מהנדס ישראלי.

==קורות חיים==
אליהו פיטלסון נולד בשנת 1903 בעיר אודסה שברוסיה. בגיל שנה וחצי עלה לארץ ישראל עם משפחתו אך ללא אביו, שנותר באודסה כדי להמשיך ולפרנס את המשפחה והצטרף שנה מאוחר יותר. המשפחה התיישבה תחילה ביבנאל, אך תוך זמן קצר עברה לזכרון יעקב, שם עבדה אמו כמיילדת בבית החולים המקומי, ובה גדל והתחנך. לאחר שסיים את לימודיו בבית הספר היסודי בזכרון יעקב בשנת 1917, החל את לימודיו התיכוניים בבית הספר הריאלי בחיפה וב-1920 היה לאחד מבוגריו הראשונים (תעודת הגמר שקיבל הייתה מספר 15 של המוסד).

עם סיום לימודיו החל לעבוד, כמו אביו, בחברת פיק"א כעוזר למודד בייבוש ביצות כבארה שהשתרעו במישור חוף הכרמל. במקביל למד צרפתית והתכונן ללימודי הנדסה בבלגיה. ב-1922 נסע ללמוד הנדסה אזרחית באוניברסיטת גנט שבבלגיה, בה סיים את לימודיו ב-1926. במהלך לימודיו נשא לאישה את טובה, ילידת הארץ ובת למשפחת פרידלנד שעלתה לארץ ישראל עוד בשנת 1858. עם סיום לימודיו עברו בני הזוג לפריז, ולאחר שנה שבו לארץ ישראל והשתקעו בירושלים.

פיטלסון הקים את חברת "מדבן" שהתמחתה במדידה ובנייה, ובה היה שותף עם המהנדס והמודד מורנו מיוחס, ובשיתוף מקצועי עם משרד האדריכלים של דב כרמי. יחד תכננו והקימו עשרות בנייני ציבור ומגורים בירושלים ובתל אביב. רבים מהם שנבנו בשנות ה-30 בסגנון הבינלאומי זכו להערכה ופרסום בכתבי עת מקצועיים. בין המבנים שבנתה החברה בירושלים: בניין המשרדים "בית האחים דוד" במפגש הרחובות קרן היסוד וז'בוטינסקי, בית זילברשטיין ברחוב הפלמ"ח 10, בית אלישר ברחוב רמב"ן, "בנייני הארמנים" ברחוב שלומציון המלכה, בניין מגורים ומסחר בפינת רחוב כורש ורחוב שלמה המלך שנבנה עבור הארמנים בשיתוף האדריכל דוד אנטול ברוצקוס.

בשנת 1941, עת פעילות הבנייה הפרטית בארץ הצטמצמה בגלל מלחמת העולם השנייה, הקים יחד עם משפחת קבלנים ערבית מבית לחם חברה קבלנית לבניין. החברה ביצעה עבודות רבות עבור הצבא הבריטי ובכלל זה הקמת מחסני צבא ליד חיפה, מסלולים בשדה התעופה ברמת דוד ובתי החולים הצבאיים במושבה הגרמנית בחיפה ובכפר ביל"ו.

פיטלסון התנדב לארגון ההגנה החל מ-1929. עמד בראש "קלוב התעופה" בירושלים, שנועד לקרב צעירים לתחום התעופה. בהמשך שימש בתפקיד קצין אפסנאות של מחוז ירושלים ובתפקיד זה שרת עד תום מלחמת העצמאות, אז השתחרר מצה"ל בדרגת סרן. ב-1949 חידש את פעילות חברת "מדבן" בשותפות חדשה עם בכור שוקרי כליפא. במסגרת זו המשיך, בעזרת הניסיון שרכש כקבלן, בביצוע עבודות של בנייני ציבור כמו בית הספר המקצועי על שם ברנדייס, בית החולים לחולי נפש בגבעת שאול ומבני תעשייה ומלאכה בשכונת מקור ברוך.

פיטלסון נפטר בירושלים ב-1974 והובא למנוחות לצד אשתו טובה בהר המנוחות. הותיר אחריו בן, האדריכל יונה פיטלסון, ובת, עדנא ורטהים.

==לקריאה נוספת==
*אורה ארדון, סיפורה של משפחה, הוצאה עצמית 2004
*יצחק לוי, תשעה קבין: ירושלים בקרבות מלחמת העצמאות, הוצאת מערכות 1986
*דוד קרוינקר, המשולש הירושלמי – ביוגרפיה אורבנית, הוצאת כתר 2011
*דוד קרוינקר, שכונות ירושלים: טלביה, קטמון והמושבה היוונית, כתר 2002
*דוד קרוינקר, אדריכלות בירושלים הבניה בתקופת המנדט הבריטי, כתר 1991
*ראובן גפני, בין הפילבוקס לבית הנשיא, הוצאת יד בן צבי 2010

קטגוריה:ירושלים: אישים
קטגוריה:מהנדסי בניין
קטגוריה:מהנדסים ביישוב
קטגוריה:בוגרי בית הספר הריאלי
קטגוריה:בוגרי אוניברסיטת גנט
קטגוריה:יהודים הקבורים בהר המנוחות
קטגוריה:ישראלים שנולדו ב-1903
קטגוריה:ישראלים שנפטרו ב-1974
המצודה (סרט, 2017)

המְצוּדָה (באוקראינית: Сторожова́ заста́ва) הוא סרט קולנוע אוקראיני מסוגת הפנטזיה בבימויו של יורי קובאליוב, שעבורו זהו הסרט הראשון באורך מלא שהוא מביים. מבוסס על ספר באותו שם מאת סופר הילדים האוקראיני ולדימיר רוטקובסקי. הסרט הופק בשיתוף פעולה עם הסוכנות הממלכתית האוקראינית לקולנוע.

במרכז העלילה, בשנת 2017 ילד בשם ויקטור מוצא עצמו נזרק 1,000 שנה אחורה, לשנת 1017 ויוצא למסע למצוא את דרכו חזרה להווה.

==תקציר עלילת הסרט==
שנת 2017. שקיעת השמש גורמת להפעלתו של שער זמן קסום. תלמיד בית הספר, ויקטור, עובר במקרה בשער הזה ומוצא את עצמו נזרק אחורה בזמן, לשנת 1017.

הוא מוצא את עצמו במסע מסוכן מלא חוויות, בעולם מכושף שבו הוא פוגש חברים חדשים כמו שלושת הבוגאטירים איליה מורומץ, דובריניה ניקיטיץ' ואליושה פופוביץ', אך הוא גם רוכש לעצמו אויבים רבי עוצמה.

==שחקנים ודמויות==
{| class="wikitable" Class="wikitable" style="font-size:90%; line-height:1.2"
|-
! שם השחקן/ית
! שם הדמות
! אודות הדמות
|-
| דנייל קאמנסקי || ויקטור || תלמיד בית ספר, הגיבור הראשי
|-
| יבה קושבאיה || אליונקה ||
|-
| רומן לוצקי || אליושה פופוביץ' || אחד הבוגאטירים
|-
| אולג וולושצ'נקו || איליה מורומץ || אחד הבוגאטירים
|-
| אולכסנדר קומארוב || דובריניה ניקיטיץ' || אחד הבוגאטירים
|-
| נטליה סומסקאיה || מלאנקה || אחותו של איליה מורומץ
|-
| סטניסלבה קראסובסקאיה || רוסאנקה
|-
| גאורגי דרביאנסקי || הסבא יבסיי
|-
| איוואן דניסנקו || טוגארין
|-
| ירבולאט טוגוזאקוב || שמאן
|-
| ירז'אן נורימבט || אנדק
|-
| אולג מיכאיליוטה || רימוב || שומר העיר
|}

==הפקה==
===צילומים===
צילומי הסרט החלו בנובמבר 2015 כשצילומי החוץ נערכו בהרי הקרפטים ובכפר הטטרי בוצ'ה וצילומי הפנים נערכו באולפני תאגיד Film.ua. באביב 2016 נערכו גם צילומי השלמה נוספים.

הסרט היה לסרט הקולנוע הראשון של השחקנים דנייל קאמנסקי וייבה קושבאיה

את שיר הנושא לסרט ביצע אולג מיכאיליוטה, שגם גילם את דמות שומר העיר בסרט.

===פוסט פרודקשן ואפקטים וויזואליים===
העבודה על שלבי הפוסט פרודקשן, האפקטים הממוחשבים ועבודת СGI ו-VFX בוצעו על ידי Postmodern Postproduction.

==שחרור==
בפברואר 2015 ביריד הקולנוע האירופי שנערך במסגרת פסטיבל הסרטים הבינלאומי של ברלין נמכרו זכויות הפצת הסרט לחברות מצרפתי, ישראל ודרום קוריאה. במרץ 2016, במסגרת יריד קולנוע בהונג קונג הסרט נמכר להפצה גם לווייטנאם, הודו ומלזיה.

ב-29 במרץ 2016 נערך אירוע תצוגה של הסרט באולפני Film.ua, שבמסגרתו הוקרן הטיזר הרשמי.

=== בכורה ===
שלטי פרסום של הסרט ב[[קייב.]]
מסע השיווק של הסרט היה מסיבי מאוד וכלל תליית שלטי פרסום בתחבורה הציבורית ופרסומות רבות בערוצי הטלוויזיה ובאתרי אינטרנט ואף הדפסת בולי דואר מיוחדים מטעם דואר אוקראינה, שהייתה אחת החברות שמימנו את הסרט. שחקני הסרט אף נטלו חלק באירוע פלאשמוב באחת מתחנות הרכבת ובמסגרתו הם רקדו לצלילי פסקול הסרט.

=== גרסת הבמאי ===
גרסה מורחבת יותר של הסרט מיועדת לצאת בערוץ הטלוויזיה "הערוץ החדש" כמיני סדרת טלוויזיה בת ארבעה פרקים.

==קישורים חיצוניים==
* 

* [https://www.youtube.com/channel/UCuyhL-CTSL0L3WZqIr6NJIQ ערוץ הווידאו הרשמי] באתר יוטיוב

==הערות שוליים==

קטגוריה:סרטי 2017
קטגוריה:סרטים אוקראיניים
קטגוריה:סרטים מבוססי ספרים
קטגוריה:סרטי הרפתקאות
קטגוריה:סרטי פנטזיה
יום העצמאות (בלארוס)

נאום מטעם נשיא בלארוס [[אלכסנדר לוקשנקו במהלך חגיגות יום העצמאות בכיכר הניצחון, 2010]]
חיילים ב[[צבא בלארוס במהלך מצעד לכבוד יום העצמאות, 2017]]

יום העצמאות של הרפובליקה של בלארוס (בלארוסית: Дзень Незалежнасці Рэспублікі Беларусь; רוסית: День Независимости Республики Беларусь; תרגום: יום הרפובליקה) הוא חג לאומי בלארוסי הנחגג מדי שנה ב-3 ביולי לזכר שחרורה של מינסק, בירת בלארוס, מהכיבוש הגרמני במלחמת העולם השנייה.

בין השנים 1944-1941, בלארוס נשלטה על ידי כוחות הכיבוש הגרמנים, בעקבות הפלישה של גרמניה הנאצית לברית המועצות במלחמת העולם השנייה. לאחר התבוסות שספג הצבא הגרמני בפני הצבא האדום בסטלינגרד ובקורסק, הצבא האדום החל לדחוק את הוורמאכט מערבה, כאשר במהלך שנת 1944, במסגרת מבצע בגרטיון, הצבא הסובייטי שחרר את כל שטח בלארוס מידי הוורמאכט.

בתאריך 3 ביולי 1944, מינסק, בירת בלארוס, שוחררה מידי הוורמאכט. ההחלטה לחגוג את יום העצמאות ב-3 ביולי, כסמל לשחרור בלארוס כולה מהשלטון הנאצי, הוצעה על ידי הנשיא אלכסנדר לוקשנקו, והתקבלה רשמית לאחר משאל עם בשנת 1996.

האירוע המרכזי של יום העצמאות הוא מצעד צבאי חגיגי. לאחר האירוע הרשמי, מתקיימים מספר אירועים חברתיים וקונצרטים, כמו גם חגיגות שונות ברחבי המדינה, ומופע זיקוקין די-נור מסורתי בשמי מינסק.

==קישורים חיצוניים==

==הערות שוליים==

בלארוס
קטגוריה:בלארוס: תרבות
קטגוריה:אירועים בחודש יולי
Colección de Oro

Colección de Oro (בעברית: אוסף זהב) הוא אלבום הלהיטים הראשון של הזמרת-יוצרת הקולומביאנית שאקירה. האלבום יצא בסמוך להוצאת אלבומה הראשון בשפה האנגלית, Laundry Service. האלבום הוא למעשה השקה מחדש של אלבומה השלישי Pies Descalzos.

== רקע ==
האלבום הוקלט בין השנים 1996–1995, והוא מכיל בתוכו את כל השירים שנמצאים באלבומה השלישי, Pies Descalzos. האלבום זכה להצלחה והוכרה בעיניי מבקרי המוזיקה ו-AllMusic אף העניקו לו ציון של שלושה וחצי כוכבי זהב.

== רשימת רצועות ==

== היסטוריית יציאות לאור ==
{| class="wikitable"
!אזור
!תאריך יציאה
!חברת תקליטים
!פורמט
!קטלוג
!מקור
|-
!כלל העולם
|22 בינואר 2002
|סוני
|תקליטור
|84958
|style="text-align:center;"|
|}

== קישורים חיצוניים ==

== הערות שוליים ==

קטגוריה:אלבומי אוסף מ-2002
קטגוריה:אלבומי אוסף של שאקירה
קטגוריה:אלבומי אוסף בספרדית
קטגוריה:אלבומים שהופקו על ידי שאקירה
קטגוריה:אלבומי חברת סוני מיוזיק אנטרטיינמנט
קיבורגים (סרט)

קיבורגים (באוקראינית: Кіборги) הוא סרט מלחמה אוקראיני משנת 2017. הסרט מגולל את הקרב שניהלו הכוחות המזוינים של אוקראינה נגד כוחות המיליציה של הרפובליקה העממית של דונצק בתמיכת צבא רוסיה בניסיון ההשתלטות על נמל התעופה הבינלאומי של דונצק, במהלך פלישת צבא רוסיה לאוקראינה בשנת 2014.

הסרט זכה לתקצוב ממשלתי נרחב, כשהופק בסכום של 48 מיליון הריבניה, מחצית מהסכום — 24 מיליון הריבניה — הגיע מתקציב הסוכנות הממלכתית האוקראינית לקולנוע.

הסרט יצא לאקרנים ב-6 בדצמבר 2017, ביום הצבא האוקראיני, כהוקרה לחיילים המשרתים במזרח אוקראינה ונלחמים בבדלנים ברפובליקה העממית של דונצק, ברפובליקה העממית של לוהנסק וצבא של רוסיה.

סלוגן הסרט: "גיבורים לא מתים לעולם". הסרט זכה לשבחי הביקורת במדינתו וזכה בפרס האקדמיה האוקראינית לקולנוע.
==רקע==
העיטור הצבאי על הגנת נמל התעופה של דונצק
הריסות מגדל הפיקוח של נמל התעופה של דונצק
הסרט מגולל את קורות הקרב השני על נמל התעופה הבינלאומי של דונצק.

הקרב המדובר היה קרב בין הכוחות הבדלנים של הרפובליקה העממית של דונצק בסיוע כוחות של צבא רוסיה וחיילי הכוחות המזוינים של אוקראינה שנלחמו על השליטה על נמל התעופה של דונצק, ב-28 בספטמבר 2014.

לקרב זה קדם קרב קודם במאי 2014, שבסיומו נמל התעופה עבר לשליטה אוקראינית. הקרב החדש שפרץ היווה הפרה של פרוטוקול מינסק, שטקס, החתימה עליו נערך ב-5 בספטמבר.

לאורך הקרב, נמל התעופה החליף ידיים מספר פעמים ועבר משליטה אוקראינית לשליטת הבדלנים בקרבות שנמשכו עד ה-21 בינואר 2015, כאשר הצבא האוקראיני נטש את עמדותיו והלוחמים הבדלנים הצליחו להניס אותו ולהשתלט על נמל התעופה.

==תקציר עלילת הסרט==
ספטמבר 2014. קבוצת מתנדבים אוקראינים מגיעה לראשונה למבנה הטרמינל ההרוס בנמל התעופה של דונצק על שם סרגיי פרוקופייב ולהגן על המתחם מפני מתקפת בדלנים.

חייל בכינוי מאג'ור (מוזיקאי בהכשרתו) משרת במתחם לצד שישה חיילים נוספים במלחמה שבה הם מנסים להבין את חלקם בה.

==שחקנים ודמויות==
{| class="wikitable" Class="wikitable" style="font-size:90%; line-height:1.2"
|-
! שם השחקן/ית
! שם הדמות
|-
| אנדריי איסאיינקו || שבת
|-
| רומן יאסינובסקי || המדריך
|-
| ויאצ'סלב דובז'נקו || סרפן
|-
| מקאר טיחומירוב || מאג'ור
|-
| ויקטור ז'דאנוב || הבכיר
|-
| יבהן נישצ'וק || הכומר הצבאי
|-
| קונסטנטין טמליאק || הפסיכי
|-
| אולכסנדר זאגורודני || העיתונאי
|-
| ולדיסלב ג'ורנקו ||
|-
| אולכסנדר פיסקונוב ||
|-
| רומן סמיסל ||
|-
| נטליה מוסייצ'וק ||
|-
|}

==הפקה==
===צילומים===
צילומי הסרט החלו ב-9 בפברואר 2017 ונערכו במחוז קייב ובמחוז צ'רניהיב. הצילומים הושלמו באפריל 2017.

קיריל נדריה, אחד החיילים שהשתתף בפועל בקרב על נמל התעופה דונצק, היה חלק מצוות ההפקה כיועץ לסרט.

===שיווק===
הטיזר הראשון לסרט התפרסם באוגוסט 2017 ובו להקת אוקיאן אלזי שרים את הסינגל "זו לא המלחמה שלך".

==הכנסות==
הסרט הרוויח 302,000 דולרים בשבוע הראשון להקרנתו (כ-8 מיליון הריבניה) אך לא כיסה את ההוצאות לאחר שהרוויח 23 מיליון הריבניה לעומת תקציב ההפקה שעמד על 48 מיליון.

==ראו גם==
* המשבר באוקראינה

==קישורים חיצוניים==
* 

==הערות שוליים==

קטגוריה:יברומאידאן בתרבות
קטגוריה:סרטי 2017
קטגוריה:סרטי דרמה
קטגוריה:סרטי מלחמה
קטגוריה:סרטי פעולה
קטגוריה:סרטים אוקראיניים
קטגוריה:הסכסוך האוקראיני-רוסי בתרבות
ולרי ברושין

ולרי ויקטורוביץ' ברושין (באוקראינית: Вале́рий Ви́кторович Бро́шин; 19 באוקטובר 1962 – 5 במרץ 2009) היה כדורגלן סובייטי-רוסי-טורקמני ששיחק בעמדת הקשר ולזכותו 11 הופעות ושער אחד בנבחרת טורקמניסטן.

==קריירה==
ברושין גדל במחלקת הנוער של מועדון הכדורגל זניט לנינגרד. בשנת 1980, בגיל 18, עלה לסגל הקבוצה הבוגרת של המועדון. הוא שיחק בשורות זניט במשך 5 עונות וזכה עם הקבוצה באליפות ליגת העל הסובייטית בשנת 1984. בשנת 1985 הוא סולק מזניט עקב הסכסוך עם מאמן הקבוצה. ברושין עבר לצסק"א מוסקבה (ששיחקה אז בליגת המשנה של ברית המועצות). די מהר הפך ברושין לשחקן מפתח בשורות צסק"א. הוא שיחק במדיה עד שנת 1992, עלה עם הקבוצה לליגת העל והיהי שותף לעונת הדאבל (1990/1991 ), כאשר צסק"א זכתה גם באלפיות וגם בגביע ברית המועצות.

לאחר התפרקות ברית המועצות החליט ברושין לחפש את מזלו בחו"ל - הוא שיחק בקבוצה פינית קופס. לאחר עונה אחת בפינלנד עבר לספרד, שם שיחק במדי קבוצת בדחוס מהליגה השלישית. בשנת 1993 שב לרוסיה וניסה להשתלב חזרה בצסק"א, אך ללא הצלחה. הוא שותף במשחקים מעטים, בהמשך הושאל על ידי הצסק"א להפועל כפר סבא ולמכבי פתח תקווה. בשנת 1995 עבר לקבוצת נעוריו, זניט, אך גם בה לא מצא את מקומו. במשך כשנה לא שיחק באף קבוצה. בשנת 1997 הוזמן לטורקמניסטן לשחק בקבוצת הצמרת הטורקמנית קופטדאג מהעיר אשגבאט. בשנת 1999 עזב את טורקמניסטן וחזר לרוסיה. הוא הוחתם בקבוצת סק"א רוסטוב מהליגה הרוסית השנייה. כעבור שנה עבר לקבוצת ניקה מוסקבה, אף היא מהליגה השנייה. אחר כך שיחק תקופה קצרה בהומל מבלארוס. בשנת 2001 פרש ממשחק פעיל.

===נבחרות===
בשנת 1987 זומן ברושין לנבחרת האולימפית של ברית המועצות. הוא שיחק בשני משחקים במסגרת מוקדמות אולימפיאדת סיאול, אך לא זומן לתחרות עצמה. בשנת 1990 נכלל ברושין בסגל נבחרת ברית המועצות למונדיאל 1990, אך לא שותף באף אחד ממשחקי הנבחרת בטורניר.

בשנת 1997, בעת ששיחק בקבוצת קופטדאג בטורקמניסטן הוא זומן לשחק בשורות הנבחרת של המדינה. כדי לאפשר זאת הוא קיבל בהליך מזורז אזרחות טורקמנית. ולרי ברושין שיחק במדי נבחרת טורקמניסטן 11 משחקים והבקיע שער אחד.

===קריירת אימון===
ברושין הצטרף אל סגל המאמנים של קבוצת הומל הבלארוסית, לאחר פרישה ממשחק פעיל בשנת 2001. בהמשך היה עוזר מאמן של קבוצת ניקה מוסקבה.

==מותו==
ולרי ברושין מת ב-5 במרץ 2009 ממחלת הסרטן במוסקבה.

==תארים==
*אליפות ברית המועצות : 1984, 1991
*גביע ברית המועצות בכדורגל: 1991
*אליפות טורקמניסטן : 1998
*גביע טורקמניסטן: 1997

==קישורים חיצוניים==

* 

קטגוריה:כדורגלנים רוסים
קטגוריה:כדורגלנים טורקמנים
קטגוריה:קשרי כדורגל טורקמנים
קטגוריה:קשרי כדורגל סובייטים
קטגוריה:כדורגלנים סובייטים
קטגוריה:קשרי כדורגל רוסים
קטגוריה:סנקט פטרבורג: כדורגלנים
קטגוריה:כדורגלני נבחרת ברית המועצות
קטגוריה:כדורגלני נבחרת טורקמניסטן
קטגוריה:כדורגלני זניט סנקט פטרבורג
קטגוריה:כדורגלני צסק"א מוסקבה
קטגוריה:כדורגלני סק"א רוסטוב
קטגוריה:כדורגלני הפועל כפר סבא
קטגוריה:כדורגלני מכבי פתח תקווה
קטגוריה:כדורגלני הומל
קטגוריה:כדורגלני קופס
קטגוריה:כדורגלנים זרים בישראל
קטגוריה:ספורטאים זרים בפינלנד
קטגוריה:ספורטאים רוסים בספרד
קטגוריה:ספורטאים רוסים בישראל
קטגוריה:ספורטאים זרים בבלארוס
קטגוריה:ספורטאים זרים בספרד
קטגוריה:ספורטאים זרים בישראל
קטגוריה:מאמני כדורגל רוסים
קטגוריה:מאמני כדורגל טורקמנים
קטגוריה:כדורגלני מונדיאל 1990
קטגוריה:רוסים שנולדו ב-1962
קטגוריה:טורקמנים שנולדו ב-1962
קטגוריה:רוסים שנפטרו ב-2009
קטגוריה:טורקמנים שנפטרו ב-2009
המוזיאון לתרשים אדריכלי

המוזיאון לתרשים אדריכלי (בגרמנית: Museum für Architekturzeichnung) הוא מוזיאון פרטי בברלין, גרמניה המנוהל על ידי "קרן צ'ובו" והוקם ביוני 2013. שלוש עד ארבע תערוכות מוצגות מדי שנה המורכבות מרישומים מאוסף קרן צ'ובן ומהעבודות שהושאלו בשיתוף עם מוזיאונים ומוסדות אחרים ברחבי העולם. קרן צ'ובן היא קרן פרטית הממוקמת בברלין המנהלת את המוזיאון לקידום תרשימים אדריכליים ביד, היא נוסדה על ידי האדריכל הרוסי "סרגיי צ'ובן" בשנת 2009, מטרתו היא לטפח את כישורי הציור של אדריכלים צעירים מוכשרים כדי להפוך את האוספים נגישים ללימודי אדריכלות. במוזיאון מוצגות מדי פעם תערוכות אדריכליות ומשם נודדות אל מוזיאונים אחרים ברחבי העולם בהשתתפות המייסד.

== קישורים חיצוניים ==
 
* 

מוזיאונים לאמנות בברלין
קטגוריה:מוזיאונים לאדריכלות
הסוכנות הממלכתית האוקראינית לקולנוע

הסוכנות הממלכתית האוקראינית לקולנוע (באוקראינית: Державне агентство України з питань кіно, ידוע בקיצור כדרג'קינו אוקראינה, Держкіно України) היא סוכנות של ממשלת אוקראינה המהווה לגוף הממשלתי בתחום הקולנוע ונועד לספק עידוד ותמיכה לסרטי קולנוע ואולפני קולנוע באוקראינה. הסוכנות מהווה רגולטור הממשלתי החשוב ביותר בתחום הפקות הקולנוע באוקראינה.
==היסטוריה==
הסוכנות הוקמה לראשונה בשנת 1991 בשם הקרן הממלכתית לקולנוע אוקראיני. בשנת 2006 שינתה את שמה לשירות הקולנוע הממלכתי, בשנת 2011 הסוכנות קיבלה את שמה הנוכחי: הסוכנות הממלכתית האוקראינית לקולנוע. משנת 2014 פיליפ אילנקו עומד בראש הסוכנות ובשנת 2020 הוא הוחלף על ידי מרינה קודרצ'וק.
==הפקות בולטות==
*בשנת 2017 הסוכנות ממנה הפקת סרט "תפילה זרה" על הצלת יהודים בחצי האי קרים במהלך מלחמת העולם השנייה.
*בשנת 2019 הסוכנות מימנה הפקת הסרט "תחושה מוקדמת" ביחד עם קרן לקולנוע מסלובקיה.
*בשנת 2022 הסוכנות העניקה 80% מימון לסרט "הצלף: עורב לבן"

==קישורים חיצוניים==

* 

קטגוריה:קולנוע באוקראינה
קטגוריה:ארגוני תרבות